פארק המצפה התת-ימי באילת

היסטוריה

על מנת להוציא לפועל את הרעיון היה צורך במחקר ותכנון ממושכים על מנת למזער את הפגיעה בסביבה הימית הרגישה ובאוכלוסיית הדגים בעת ההקמה. המצפה הישן נבנה ממתכת במשקל 100 טון ומצופה בצבע אפוקסי והורכב בשלמותו על גבי היבשה. לאחר הרכבתו הושט המצפה למקומו ושוקע באמצעות משקולות מתכת שכללו שרשראות טנקים, פסולת תחמושת וכדומה. בסיס המצפה חובר לעמודי מתכת גדולים שנקבעו במעמקים. לאחר ההקמה הועברו למקום גושים גדולים של מושבות אלמוגים כדי לתקן את אשר נהרס בעת תהליך הבנייה. המצפה החדש הוקם ב-1991, חלקי המתכת יוצרו בשפרעם והורכבו בנמל אילת והמבנה כולו הושקע בים בדומה למצפה הישן.
חברת המצפה התת-ימי (coral world international) הוקמה בשנת 1974 על ידי מוריס קאהן ובבעלותה כיום מצפים תת-ימיים באילת, בפרת', אוסטרליה, מאווי (הוואי) ופלמה דה מיורקה.

אקווריום שונית ים סוף

אקווריום שונית ים סוף הוא אקווריום גדול הבנוי בצורת מעגל ומכיל כ-360,000 ליטר מים. כמו כן, המים באקווריום הם מי ים הנשאבים מעומק של 42 מטר על ידי מערכת משאבות שמזרימה מים 24 שעות ביממה לכל התצוגות בפארק והוא העתק מדויק של שונית אלמוגים על כל פרטיה כמו; צלילות המים, מליחות המים והטמפרטורה.
האקווריום מורכב ממושבת אלמוגים גדולה וממגוון עצום של מיני דגים, בניהם: דגים צמחוניים, דגים טורפים, דגי שונית, דגי ים פתוח. בנוסף, ישנה האכלה יומית באקווריום על ידי צוללן.

יצורים מהמעמקים - "מתחם עוצר נשימה"

מיצג דיגיטלי תלת מימד ונדיר של החיים במעמקי הים.
ככל שמעמיקים מתחת לפני הים, האור הולך ודועך עד לכדי אפלה מוחלטת, בעת שהלחץ והקור גוברים באופן קיצוני.
החל מעומק של 200 מטרים, חודר אור קלוש בלבד.
מעומק של 1,000 מטרים ועד למקום העמוק ביותר בכדור הארץ, כמעט 11,000 מטרים מתחת לפני המים, קרני השמש לא מגיעות כלל.
למרות תנאי הקיצון, מעמקי הים הם בית הגידול הגדול ביותר בכדור הארץ ושוכנים בו בעלי חיים מוזרים למראה ומעוררי פליאה.
באמצעות צוללות ורובוטים תת-ימיים, מצליחים חוקרים ומדענים לתעד מקרוב את היצורים הימיים המסתוריים האלה, ולאפשר לנו להציץ אל המתרחש הרחק מאיתנו, במעמקים.

אקווריום דגים נדירים

מתחם הדגים הנדירים הוא מתחם בעל שלושה חלקים ובו כ-35 אקווריומים של בעלי חיים וצמחים נדירים משונית האלמוגים של מפרץ אילת. בנוסף, מתחם זה משמש מוקד תצפית ומחקר לסטודנטים ומדענים מכל רחבי העולם, זכות היותו מציד בעלי חיים נדירים ממפרץ אילת ללא שום קושי להשגתם, וכן, מתחם זה משמש גם מתחם רבייה ושימור לבעלי החיים הנדירים שמוצגים בו.
שני החלקים הראשונים מציגים דגי שונית שונים כמו זהרון הדור, זהרון מקרין, מורנות, אבנונים, סרטנים ולובסטרים, כוכבי ים, פרפרונים, כוכבן קוצני, סוסון-ים דורבני, סוסון ים חלק, שושנונים, תמנונים, ועוד. החלק השלישי מוקדש לדגי לילה ודגי מעמקים, וניתן לראות בו פנסאים, אלמוגים מאירים ודיונונים.

בריכות צבי הים והטריגונים

בריכות אלה הן בריכות אשר נמצאים בתוכן מיני בעלי החיים; צב ים ירוק, צב ים קרני וחתול ים, ובנוסף גם למטרות חינוך, שימור, ורבייה. כמו כן, הבריכות מחולקת לשני חלקים; חלק לצבים בוגרים וחלק לצבים צעירים.
במרכז בריכת הצבים הבוגרים נמצא גם אי חול קטן שמשמש את נקבות צבי הים להטלת ביצים. לאחר שהביצים בוקעות נאספים הצבים הצעירים ומגודלים בבריכות הצבים הצעירים, ואז משוחררים לטבע כאשר הם גדולים יותר ומוגנים יותר מסכנות מצד טורפים.

גן השעשועים

בסמוך לאושנריום קיים גן שעשועים ייחודי ומקורי בו ישנם מתקנים כמו: מגלשת תמנון, סוסוני ים, קרוסלת מדוזה ובובות מורנות, לוקוסים וכריש גדול. כמו כן, גן זה הוא היחידי מזוג בכל הארץ.

האושינריום

האושינריום הוא סימולטור ענק המדמה סרט באורך של מספר דקות בנושא שימור הימים. האולם מכיל 140 מקומות ישיבה, ומוקרן סרט על גבי שלושה מסכי HD ענקיים ואיכותיים. בנוסף, הצופים יישובים על במות חכמות הנעות לכל הכיוונים בהתאם לסרט.

קורל 2000

קורל 2000 היא סירה בעלת בטן עמוקה עשוית זכוכית, בה יושבים המבקרים בחלקה התחתון ומביטים דרך חלונות אישיים אל מעמקי הים לשונית האלמוגים. לספינה 48 חלונות הממוקמים כ-1.5 מתחת לפני הים, כך שאפשר להביט לצידי הספינה ולא לתחתית כנהוג בסירות הזכוכית וליהנות ממרחב ראייה גדול במיוחד. בסירה 45 מקומות ישיבה והיא שטה לאורך שמורת האלמוגים והגנים היפנים. ההפלגה יוצאת ממזח הקורל הנמצא על הגשר המוביל למגדל המצפה, ואורך השייט אורך כ-20 דקות.

המצפה התת-ימי

המצפה התת-ימי הוא האטרקציה המרכזית והראשונה בפארק. תחילת המסלול למצפה מתחיל בגשר המחבר בין קן החוף למצפה ואורכו הוא כ-100 מטרים. לאחר מכן, מגיעים לקורל 2000, ואחרי זה למצפה הבנוי משלושה מפלסים; המפלס האמצעי הוא מפלס מעל פני המים בו ישנו בית קפה וחנויות תכשיטים ומזכרות. המפלס העליון הוא מצפה בגובה 23 מטר מעל פני המים, וניתן לצפות ממנו על כל מפרץ אילת. המפלס המרכזי הוא המפלס התת-מימי, שבנוי משני חדרים בעומק של 6 מטר מתחת לפני המים. המפלס התחתון, מפלס המצפה, בנוי באמצע שונית האלמוגים, ולמעשה מהווה חלק מהשונית מאחר שבמהלך השנים אלמוגים החלו לגדול על גוף המצפה עצמו. מן המצפה ניתן לראות את השונית הרבגונית ואת בעלי החיים והצמחים שחיים בה. המצפה הוקם בשנת 1974, ואז היה בנוי רק מחדר תת-ימי אחד. מגדל המצפה התת-ימי שוקל סך הכל 100 טון. המצפה התת-ימי משמש למחקרים רבים על אורחות החיים של דיירי השונית, והאקולוגיה של שונית האלמוגים.